cyanic-selkie/wikianc huggingface dataset:
Chemosphere
Τοποθεσία - Οικόπεδο
Το κτίριο βρίσκεται βορειοδυτικά της πόλης του Λος Άντζελες (Los Angeles), στην περιοχή του Χόλυγουντ Χιλς (Hollywood Hiils), στα 9 περίπου μέτρα απόσταση καθ’ ύψος από τον δρόμο Torreyson Drive, δίπλα σε λόφο μεγάλης κλίσης.
Λόγω της σχέσης του κτιρίου με το οικόπεδο, η πρόσβαση των εκάστοτε ιδιοκτητών/ενοίκων στην κατοικία γίνεται είτε μέσω κλιμακοστασίου ή τελεφερίκ, από το επίπεδο του δρόμου, ενώ υπάρχει και σύνδεση με ψηλότερο επίπεδο του λόφου μέσω μίας μικρής γέφυρας στο επίπεδο του πατώματος.
Η επιλογή για ένα σύστημα στήριξης ανεξάρτητο από το λόφο, προήλθε από το μειωμένο ποσό που διέθετε ο ιδιοκτήτης, σε συνδυασμό με την πειραματική διάθεση του αρχιτέκτονα για ένα δημιούργημα κοντά στην φαντασία του κ. Malin, απορρίπτοντας τους δύο συνήθεις τρόπους στήριξης: εκσκαφή του βράχου ή στήριξή του σε ένα μεταλλικό ελεύθερο δίκτυο. Αυτό είχε ως αποτέλεσμα, αρχικά την μείωση του κόστους σχεδόν κατά το ήμισυ, καθώς και μία κατοικία με μεγάλο πεδίο θέασης.
Αρχιτεκτονική
Το κτίριο εδράζεται πάνω σε ένα πέδιλο διατομής 6μ. Ο σκελετός του περιλαμβάνει ένα κεντρικό υποστήλωμα οπλισμένου σκυροδέματος, κυκλικής διατομής, με διάμετρο 1,5 μ., πάνω στο οποίο στέκεται η οκταγωνική πλάκα του πατώματος, επίσης από οπλισμένο σκυρόδεμα. Την στήριξη της πλάκας εξασφαλίζουν μεταλλικές αντιρίδες που συνδέονται με το υποστύλωμα, ενώ το υποστύλωμα δεν συνεχίζει στο εσωτερικό της κατοικίας. Η στήριξη της οροφής επιτυγχάνεται μέσω καμπύλων πλαισίων γαλβανισμένου ξύλου.
Αν και ανορθόδοξος, ο τρόπος με τον οποίο κατασκευάστηκε το Chemosphere αποδείχτηκε ικανός να ανταπεξέλθει στην σεισμογενή και με πολλές πλημμύρες περιοχή. μικρογραφία|Η υπερυψωμένη κατοικία όπως φαίνεται από τον δρόμο. Η δομή αυτή, με οκταγωνική κάτοψη επιφάνειας 200τ.μ., προσδίδει μία συνέχεια στη ροή του χώρου, με κινήσεις πάνω σε κυκλικές τροχιές. Η κάτοψη χωρίζεται στη μέση, με το ένα τμήμα ως το πιο ‘δημόσιο’ τμήμα της κατοικίας, και το άλλο ως το πιο ‘ιδιωτικό’. Στο πρώτο, βόρεια προσανατολισμένο, συνδυάζεται η κοινωνική λειτουργία μίας οικίας με τον ενιαίο χώρο της ανεμπόδιστης θέασης προς την πόλη, και της δυνατότητας παρατήρησης και επίβλεψης του εξωτερικού χώρου, μέσω του διαμπερούς κελύφους του και της θέσης του. Τον πυρήνα του σπιτιού, λειτουργικά και γεωμετρικά αποτελεί ένα κυκλικό καθιστικό. Στο δεύτερο βρίσκονται οι πιο πρακτικοί χώροι, όπως φαίνεται να τους ορίζει ο αρχιτέκτονας: η κουζίνα, ο χώρος πλυντηρίων και τα 4 υπνοδωμάτια, με νότιο προσανατολισμό.
Ο Lautner συνδύασε τη μοντέρνα με την οργανική μορφή για τη δημιουργία του Chemosphere, καθώς φαίνεται να στέκεται σαν ένα δέντρο της τεχνολογίας της εποχής/της πόλης, με τον σκελετό του ως κορμό και κλαδιά, ανάμεσα στο πράσινο του λόφου, ενώ ταυτόχρονα βρίσκεται πάνω από όλα τα υπόλοιπα δέντρα, παίρνοντας απόσταση και από τον λόφο και από την πόλη.
Η ανακαίνιση που μελέτησε και πραγματοποίησε ο αρχιτέκτονας Frank Escher έγινε με την απλούστευση στοιχείων του κτηρίου, με σκοπό την περαιτέρω ανάδειξη της ελεύθερης κίνησης στο χώρο, της ελαφρότητας του ορόφου και της συνεχούς παρατήρησης του εξωτερικού κόσμου (π.χ. αφαίρεση των πλαισίων των παραθύρων).
Εμφανίσεις και αναφορές
Διάφορες κατοικίες σχεδιασμένες από τον J. Lautner, έχουν χρησιμοποιηθεί από σκηνοθέτες για τα έργα τους, στα οποία παρουσιάζονται ως κατοικίες εργένηδων ανδρών, σε αντίθεση με την πρόθεση του αρχιτέκτονα για την χρήση τους από οικογένειες (έως 5 άτομα).
Συγκεκριμένα, η οικία Malin συναντάται στην τηλεόραση και τον κινηματογράφο με τους εξής τρόπους: στο επεισόδιο “The Duplicate Man” της σειράς The Outer Limits του ABC (1964), στις ταινίες “Body Double” του Brian De Palma (1984) και “Charlie’s Angels” του McG (2000), στους τίτλους τέλους της ταινίας “Tomorrowland” της Disney (2015), καθώς και ως αναπαράσταση μιας έπαυλης του Springfield στο επεισόδιο ‘A fish called Selma’ της σειράς The Simpsons της Fox (1996), στο “Holidays of Futures Passed” (2011) της ίδιας σειράς, αλλά και στο βιντεοπαιχνίδι Grand Theft Auto: San Andreas (2005).
Στην ίδια λογική, αλλά στα τηλεοπτικά και κινηματογραφικά μέσα, δίνεται έμφαση στον εργένικο τρόπο ζωής του Los Angeles τη δεκαετία του ‘60. Χωρικά απαντάται κυρίως στην ελεύθερη κάτοψη παράλληλα με την αδιάκοπτη οπτική δυνατότητα που προσφέρεται στο χρήστη, χάρη στο υαλοστάσιο σε όλες τις όψεις, καθώς και στην απομάκρυνση της κατοικίας από το επίπεδο του δρόμου και την αποκοπή από το βράχο. Με αυτόν τον τρόπο, το εργένικο σπίτι, φαίνεται απρόσιτο και σαν να αιωρείται πάνω από τον υπόλοιπο κόσμο ενώ παράλληλα τον επιβλέπει. Φωτογραφικά στιγμιότυπα, όπως αυτό του Julius Shulman (διαθέσιμο μέσω του εκδοτικού οίκου Taschen - του πλέον νόμιμου ιδιοκτήτη της κατοικίας) αποτυπώνουν τον χαρακτήρα του κτηρίου, όπως θα μπορούσε ένας περαστικός, ένας εξωτερικός παρατηρητής, καθώς το εσωτερικό του δεν είναι ανοιχτό προς το κοινό.
Παραπομπές
Κατηγορία:Κτίρια και κατασκευές στις Ηνωμένες Πολιτείες Κατηγορία:Λος Άντζελες
Μπαϊαντούρ
Το Μπαϊαντούρ (αρμενικά: Բայանդուր) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 703 κατοίκους.
Παραπομπές
Κατηγορία:Αγροτικές κοινότητες του Σιράκ Κατηγορία:Χωριά της Αρμενίας
Ασράφ Αμάγια
Ο Ασράφ Αμάγια (Ashraf Andrew Amaya) είναι Αμερικάνος πρώην επαγγελματίας καλαθοσφαιριστής, νιγηριανής καταγωγής γεννημένος στις 23 Νοεμβρίου 1971 στο Ιλινόις των ΗΠΑ.
Αγωνίστηκε με το Κολλέγιο του Σάουθερν Ιλινόις και στο ΝΒΑ για τους Vancouver Grizzlies τη σεζόν 1995-96 και τους Washington Bullets τη σεζόν 1996-97.
Τη σεζόν 1994-1995 ήταν μέλος της ομάδας των Αμπελοκήπων που κέρδισε τις εντυπώσεις μαζί με τους Σταυρακόπουλο, Φλώρο, Φάντεμπεργκ.
Το 1998 κατέκτησε το χάλκινο μετάλλιο στο Παγκόσμιο Πρωτάθλημα της Αθήνας μαζί με το Τζίμι Όλιβερ, με τον οποίο το 2001 κατέκτησαν το Κύπελλο Σαπόρτα αγωνιζόμενοι για το Γ.Σ. Αμαρουσίου. Το 2004 αγωνίστηκε στον Απόλλωνα Πάτρας.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Αμπελοκήπων Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές Μενς Σάνα Μπάσκετ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Ούλκερσπορ Κατηγορία:Καλαθοσφαιριστές Τενερίφης Κατηγορία:Καλαθοσφαιριστές Ντακότα Ουίζαρντς Κατηγορία:Καλαθοσφαιριστές τουρκικών συλλόγων Κατηγορία:Ξένοι καλαθοσφαιριστές στην Ελλάδα
Λε Καιλάρ
Το Λε Καιλάρ (γαλλικά: Le Caylar, οξιτανικά: Lo Cailar) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καιλαραίν (γαλλικά: Caylarains).
Παραπομπές
Κατηγορία:Κοινότητες του Ερώ
Κλιμακωτή μορφή
Στην γραμμική άλγεβρα ένας πίνακας είναι σε κλιμακωτή μορφή αν:
Επιπλέον λέμε ότι είναι σε ανηγμένη κλιμακωτή μορφή αν εκτός από αυτά ισχύουν τα εξής:
Στο κάθε εξής όπου αναφέρεται κλιμακωτή μορφή εννοείται ανηγμένη.
Ένα παράδειγμα 3x3 πίνακα σε κλιμακωτή μορφή:
Πίνακες αυτής της μορφής συνήθως προκύπτουν από τον αλγόριθμο απαλοιφής του Gauss για την επίλυση γραμμικών συστημάτων. Σε πολλά βιβλία, δεν απαιτείται να ισχύει η ιδιότητα 2, αλλά μόνο οι 1 και 3. Δεν απαιτείται δηλαδή το πρώτο μη μηδενικό στοιχείο να είναι ίσο με τη μονάδα. Αν όμως τα πρώτα μη μηδενικά στοιχεία κάθε γραμμής είναι ίσα με την μονάδα τότε το ισοδύναμο σύστημα που προκύπτει από τον αλγόριθμο απαλοιφής λύνεται άμεσα με "προς τα πίσω" αντικατάσταση. Αν διαγράψουμε τη συνθήκη 2, τότε και ο παρακάτω πίνακας είναι κλιμακωτός:
Στα παλαιότερα βιβλία δεν αναφέρεται κάποιο όνομα για πίνακες αυτού του είδους. Αναφέρονται απλά ως τριγωνικοί πίνακες στους οποίους καταλήγει ο αλγόριθμος απαλειφής.
Ανηγμένη κλιμακωτή μορφή
Όπως αναφέρθηκε, οι κλιμακωτοί και οι ανηγμένοι κλιμακωτοί πίνακες εμφανίζονται στον αλγόριθμο απαλοιφής του Gauss που χρησιμοποιείται για την επίλυση γραμμικών συστημάτων, για την εύρεση του αντίστροφου πίνακα, για την εύρεση της τάξης ενός πίνακα και αλλού. Ο αλγόριθμος απαλοιφής μπορεί να μετατρέψει κάθε πίνακα σε κλιμακωτό πίνακα μέσω στοιχειδών μετασχηματισμών.
Εξωτερικοί Σύνδεσμοι
Κατηγορία:Γραμμική άλγεβρα
Lineares Gleichungssystem
Καζντάρν
Το Καζντάρν (γαλλικά: Cazedarnes, οξιτανικά: Casa d'Arnas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καζνταρναί (γαλλικά: Cazedarnais).
Εξωτερικοί σύνδεσμοι
Κατηγορία:Κοινότητες του Ερώ
Ρωσοτουρκικός πόλεμος (1686–1700)
Ο Ρωσοτουρκικός πόλεμος (1686-1700) ήταν περιφερειακός πόλεμος, που προέκυψε ως μέρος της κοινής ευρωπαϊκής προσπάθειας για την αντιμετώπιση της Οθωμανικής Αυτοκρατορίας. Η ευρύτερη ευρωπαϊκή σύγκρουση, η οποία διεξαγόταν την περίοδο εκείνη, ήταν γνωστή ως ο Μέγας Τουρκικός Πόλεμος.
Αίτια του πολέμου
Ο ρωσοτουρκικός πολέμος αυτός άρχισε μετά την προσχώρηση του Βασιλείου της Ρωσίας, το 1686, στην Ευρωπαϊκή αντι-τουρκική συμμαχία, που περιελάμβανε την Αυτοκρατορία των Αψβούργων στην Αυστρία, την Πολωνο-Λιθουανική Κοινοπολιτεία και την Γαληνοτάτη Δημοκρατία της Βενετίας και την απόδοχή της Πολωνο-Λιθουανικής Κοινοπολιτείας να αναγνωρίσει τη ρωσική ενσωμάτωση του Κιέβου και της Αριστερής Όχθης της Ουκρανίας (Left-bank Ukraine).
Ιστορικό
Κατά τη διάρκεια του πολέμου, ο ρωσικός στρατός οργάνωσε τις Κριμαϊκές εκστρατείες του 1687 και 1689, οι οποίες έληξαν με ρωσικές ήττες.
Παρά τις αντιξοότητες, η Ρωσία ξεκίνησε τις Αζοφικές εκστρατείες  του 1695 και του 1696 και μετά την ενίσχυση των δυνάμεων κατά τη διάρκεια  της πολιορκίας το 1695, κατέκτησε με επιτυχία το Αζόφ το 1696.
Αποτελέσματα - Συνθήκη Ειρήνης Κάρλοβιτς
Στο πλαίσιο της προετοιμασίας του για τον επερχόμενο πόλεμο κατά της Σουηδικής Αυτοκρατορίας, ο Ρώσος Τσάρος Πέτρος ο Μέγας υπέγραψε με την Οθωμανική Αυτοκρατορία τη Συνθήκη του Κάρλοβιτς το 1699. Επακολούθησε η Συνθήκη της Κωνσταντινούπολης το 1700, η οποία παραχωρούσε την κατοχή των περιοχών του Αζόφ, του φρουρίου του Ταγκανρόγκ, του Παυλόφσκ και του ποταμού Μίου στη Ρωσία, καθιέρωνε την αποστολή Ρώσου πρεσβευτή στην Υψηλή Πύλη της Κωνσταντινούπολης και εξασφάλισε την επιστροφή όλων των αιχμαλώτων πολέμου. Ο Τσάρος επιβεβαίωσε επίσης ότι οι υπό τον έλεγχό του Κοζάκοι, δεν θα επιτεθούν στους Οθωμανούς, ενώ ο Σουλτάνος επιβεβαίωσε ότι οι υπό τον έλεγχό του Τάταροι της Κριμαίας, δεν θα επιτεθούν στους Ρώσους.
Παραπομπές
Κατηγορία:Ρωσοτουρκικοί πόλεμοι Κατηγορία:Πόλεμοι της Οθωμανικής Αυτοκρατορίας
Φιλόξενος (σατράπης)
Ο Φιλόξενος (4ος αιώνας π.Χ.) ήταν Μακεδόνας αξιωματικός ο οποίος είχε επιφορτιστεί με το καθήκον της συλλογής φόρων από τις επαρχίες βορείως της οροσειράς του Ταύρου (σύγχρονη νοτιοανατολική Τουρκία), μετά την επιστροφή του Μεγάλου Αλεξάνδρου από την Αίγυπτο το 331 π.Χ.. Φαίνεται όμως πως δεν είχε την ιδιότητα αυτή μόνιμα, καθώς σύντομα αργότερα εμφανίζεται να έχει σταλθεί από τον Αλέξανδρο από τη μάχη των Γαυγαμήλων προς τα Σούσα και τους θησαυρούς των Περσών που είχαν συγκεντρωθεί εκεί, τους οποίους βρήκε και κατέλαβε χωρίς να συναντήσει αντίσταση.
Μετά από τα παραπάνω φαίνεται πως τοποθετήθηκε κάπου στη Μικρά Ασία χωρίς να συμβεί κάτι το ιδιαίτερο μέχρι το 323 π.Χ., οπότε και διατάχθηκε να φέρει στρατιωτικές ενισχύσεις από την Καρία στην Βαβυλώνα, και έφτασε λίγο πριν τον θάνατο του Αλέξανδρου. Κατά την αναδιανομή των περιοχών της αυτοκρατορίας που ακολούθησε με τη Συμφωνία της Βαβυλώνας, δεν γίνεται αναφορά στο όνομα του Φιλόξενου, αλλά δύο χρόνια αργότερα το 321 π.Χ. ο αντιβασιλέας πλέον Περδίκκας τον διόρισε σατράπη της Κιλικίας αντικαθιστώντας τον Φιλώτα που βρισκόταν ήδη εκεί. Μετά τον θάνατο και του Περδίκκα λίγο αργότερα το ίδιο έτος κατά την εκστρατεία του εναντίον του Πτολεμαίου, ακολούθησε η Συμφωνία του Τριπαράδεισου κατά την οποία κατάφερε και διατήρησε την σατραπεία της Κιλικίας, οπότε και αυτή είναι η τελευταία φορά που γίνεται αναφορά του ονόματος του.
Παραπομπές
Κατηγορία:Ελληνιστική περίοδος Κατηγορία:Αρχαίοι Μακεδόνες Κατηγορία:Πόλεμοι των Διαδόχων
Μαρκ Μπέκερς
Σταδιοδρομία
Ο Μπέκερς είχε δύο συμμετοχές με τη Μπορούσια Μενχενγκλάντμπαχ στη Μπούντεσλιγκα και 11 συμμετοχές με τη Φορτούνα Ντύσσελντορφ κατά τη διάρκεια της σταδιοδρομίας του.
Εξωτερικοί σύνδεσμοι
Κατηγορία:Γερμανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Φορτούνα Ντύσσελντορφ
Σβαρν
Ο Σβάρν(ο) Ντανιιλόβιτς, ουκραν. Шварно Данилович (π. 1230 - π. 1269) από τον Οίκο των Ρουρικιδών ήταν πρίγκιπας των δυτικών μερών της Γαλικίας (1264-π. 1269) και μεγάλος δούκας της Λιθουανίας (1267-π. 1269)· κατείχε επίσης την πόλη Κολμ (νυν Τσελμ Πολωνίας). Ήταν άνδρας με επιρροή και ενεπλάκη στις εσωτερικές έριδες για την εξουσία στο γειτονικό μεγάλο δουκάτο της Λιθουανίας.
Βιογραφία
Ήταν γιος τού Ντανίλο βασιλιά της Γαλικίας-Βολινίας ("Ρουθηνίας") και της Άννας των Ρουρικιδών, κόρης τού Μστισλάβ τού τολμηρού πρίγκιπα τού Νόβγκοροντ, Γαλικίας, Τορτσέσκ.
Πηγές
Κατηγορία:Ρουρικίδες
Λίλα Καφαντάρη
Η Λίλα (Ευθαλία) Καφανταρη (14 Νοεμβρίου 1960) είναι Ελληνίδα ηθοποιός και πολιτικός.
Βιογραφία
Ξεκίνησε να ασχολείται με την ηθοποιΐα στην ηλικία των 17 ετών, ύστερα από παρότρυνση του πρώτου της συζύγου, Βασίλη Μαυρομάτη. Η ίδια πάντως, όπως παραδέχεται, σκόπευε να γίνει ζωγράφος σαν την αδελφή της.
Έχει πρωταγωνιστήσει σε αρκετές ταινίες του ελληνικού κινηματογράφου, τηλεοπτικά σίριαλ και θεατρικές παραστάσεις.
Στις βουλευτικές εκλογές του 2007 εκλέχθηκε βουλευτής του ΚΚΕ στην Α' Αθηνών και στις περιφερειακές εκλογές με τη Λαϊκή Συσπείρωση στις Κυκλάδες, αλλά παραιτήθηκε λόγω των αυξημένων καθηκόντων της στο Σωματείο Ελλήνων Ηθοποιών. Στις ευρωεκλογές του 2019 ήταν υποψήφια ευρωβουλευτής με το ΚΚΕ. Στις βουλευτικές εκλογές του Μαΐου και του Ιουνίου 2023 ήταν υποψήφια στην περιφέρεια Κορινθίας.
Προσωπική ζωή
Υπήρξε παντρεμένη με τον επίσης ηθοποιό Βασίλη Μαυρομάτη με τον οποίον απέκτησαν μια κόρη την επίσης ηθοποιό Ηλιάνα Μαυρομάτη. Τρίτος σύζυγος της ηθοποιού είναι ο δικηγόρος Πλάτων Κανατάς, με τον οποίο γνωρίστηκε στο πλαίσιο της πολιτικής της δράσης.
Παραπομπές
Κατηγορία:Βουλευτές εκλεγμένοι με το ΚΚΕ Κατηγορία:Βουλευτές Α΄ Αθηνών Κατηγορία:Περιφερειακοί Σύμβουλοι ανά την Ελλάδα Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης
Τεντ Ντιμπιάσι Τζούνιορ
Ο Θίοντορ Μάρβιν "Τεντ" Ντιμπιάσι Junior (Theodore Marvin "Ted" DiBiase Jr, 8 Νοεμβρίου 1982) είναι Αμερικανός επιχειρηματίας, ηθοποιός και πρώην παλαιστής. Είναι περισσότερο γνωστός για την πορεία του στο WWE.
Florida Championship Wrestling
Το 2007 ο Τεντ Ντιμπιάσι Jr. υπέγραψε συμβόλαιο με την εταιρεία WWE και έκανε ντεμπούτο στη θυγατρική εταιρεία FCW. Μέχρι τα μέσα του 2008 έμεινε εκεί και προπονήθηκε.
Σόλο καριέρα
Μετά από την αντιπαράθεσή τους, ο καθένας τους πήρε τον δρόμο του. Ο Ντιμπιάσι, από τότε, στις 5 Απριλίου του 2010, κυκλοφορούσε με τον τίτλο του πατέρα του, το Million Dollar Championship. Αργότερα στην χρονιά, έκανε σεναριακή σχέση με την Μαρίς Ουελέτ και τον Νοέμβριο αποχωρίστηκε την ζώνη. Το 2011 είχε μια σύντομη σεναριακή κόντρα και πάλι με τον Κόντι Ρόουντς, ενώ αναλώθηκε σε διάφορους μικρούς αγώνες και κόντρες. Το 2012 η καριέρα του συνέχισε πιο πτωτικά, μέχρι που αποδεσμεύτηκε τον Σεπτέμβριο του 2013 και αποσύρθηκε απο τον χώρο της επαγγελματικής πάλης.
Προσωπική ζωή
Είναι γιος του Τεντ Ντιμπιάσι και τα δύο του αδέρφια, ο Μάικ και ο Μπρετ, ασχολήθηκαν με την πάλη. Ο Μπρετ λόγω τραυματισμού σταμάτησε να παλεύει. Από το 2008 είναι παντρεμένος με την Κρίστεν Τάινς. Έχει έναν γιο με το όνομα Τέιτ Μακίνλεϊ, γεννημένο τον Μάιο του 2012. Έχει πρωταγωνιστήσει σε μια ταινία του WWE το 2009.
Πηγές
Κατηγορία:Επαγγελματίες Παλαιστές Κατηγορία:Αμερικανοί άνδρες ηθοποιοί κινηματογράφου
Εφραίμ
Πρόσωπα
Το όνομα Εφραίμ μπορεί να αναφέρεται σε ένα από τα παρακάτω πρόσωπα της Εκκλησίας:
Επίσης στα πρόσωπα:
Άλλες χρήσεις του ονόματος είναι:
Δρυμός Εφραίμ
Αναφέρεται μία φορά στην Παλαιά Διαθήκη, στο Β΄ Βασιλέων 18:6, ως το μέρος όπου δώθηκε βιαιότατη μάχη μεταξύ του Δαβίδ και του Αβεσσαλώμ, και στην οποία σκοτώθηκε ο τελευταίος από τον Ιωάβ, ο οποίος και σκότωσε όλους τους αιχμαλώτους. Βρίσκεται ανατολικά της Ιορδανίας, όχι μακριά από την πόλη Μαναΐν, και ήταν μέρος του μεγάλου δάσους του Γαλαάδ.
Τοποθεσίες
Το όνομα Εφραίμ εμφανίζεται μία μόνο φορά στην Καινή Διαθήκη, ως το όνομα μιας πόλης κοντά στην έρημο, όπου κατέφυγε ο Ιησούς με τους μαθητές του για να κρυφτεί από τους Εβραίους.
54 Ἰησοῦς οὖν οὐκέτι παρρησίᾳ περιεπάτει ἐν τοῖς Ἰουδαίοις, ἀλλὰ ἀπῆλθεν ἐκεῖθεν εἰς τὴν χώραν ἐγγὺς τῆς ἐρήμου, εἰς Ἐφραὶμ λεγομένην πόλιν, κἀκεῖ διέτριβε μετὰ τῶν μαθητῶν αὐτοῦ. -Κατά Ιωάννη 11:54
Πρόκειται για το σύγχρονο χωριό Ταΐμπε.
Επίσης, υπάρχει ο οικισμός Εφραίμ στη Βουλγαρία.
Πύλη Εφραίμ
Η Πύλη Εφραίμ ήτνα μια πύλη της Ιερουσαλήμ, η οποία αναφέρεται στην Παλαιά Διαθήκη τέσσερεις φορές (Βασιλείων Δ΄ 14:13, Παραλειπομένων Β΄ 25:23, Νεεμίας 8:16, Νεεμίας 12:39). Βρισκόταν στο βόρειο τείχος, και λεγόταν έτσι γιατί οδηγούσε στην περιοχή του Εφραίμ. Μπορεί να ταυτίζεται με την Πύλη του Βενιαμίν, γιατί οδηγούσε επίσης και σε εκείνη την περιοχή.
Παραπομπές
Κατηγορία:Αποσαφηνίσεις ονομάτων
1457
Η τρέχουσα σελίδα αφορά το έτος 1457 κατά το Γρηγοριανό ημερολόγιο
Θάνατοι
Κατηγορία:Έτη
Βικτουάρ ντε Ροάν
Η Βικτουάρ-Αρμάντ-Ζοζέφ ντε Ροάν (γαλλικά: Victoire-Armande-Josèphe de Rohan), πριγκίπισσα ντε Μωμπουισόν, αρχόντισσα του Κλισόν, γνωστή ως Μαντάμ ντε Γκεμενέ (γαλλικά: Madame de Guéméné), ήταν Γαλλίδα αριστοκράτισσα.
Βιογραφία
Η Βικτουάρ Αρμάντ Ζοζέφ ντε Ροάν ήταν η δεύτερη κόρη του Κάρολου ντε Ροάν, Πρίγκιπα του Σουμπλίζ. Οι Πρίγκιπες του Σουμπλίζ ήταν ένα παρακλάδι του Οίκου του Ροάν. Η μητέρα της ήταν η πριγκίπισσα Άννα Θηρεσία της Σαβοΐας, μια κόρη του Βίκτωρα-Αμεδαίου πρίγκιπα του Καρινιάνο. Η μητέρα της ήταν επίσης πρώτη ξαδέλφη του Λουδοβίκου ΙΕ’ μέσω μιας νόθας γενεαλογικής γραμμής. Είχε μια μεγαλύτερη ετεροθαλή αδερφή, την Σαρλότ ντε Ροάν, η οποία παντρεύτηκε το 1753 τον Λουδοβίκο Ιωσήφ των Βουρβόνων, Πρίγκιπα του Κοντέ. Ως πριγκίπισσα του Κοντέ, η Σαρλότ ήταν «Princess de sang» (Πριγκίπισσα εξ αίματος) και υπερέβαινε σε βαθμό κατά πολύ τη νεότερη αδελφή της.
Καθώς ο Οίκος των Ροάν ισχυρίστηκε ότι είχε καταγωγή από το μεσαιωνικό Δουκάτο της Βρετάνης, τα μέλη του αντιμετωπίστηκαν στο Βασίλειο ως «Prince etranger» (Αλλοδαποί Πρίγκιπες) με το βαθμό των «Υψηλοτάτων».
Γάμος
Στα δεκαεπτά της χρόνια, η Βικτουάρ παντρεύτηκε τον εξάδελφό της, Ανρί Λουί Μαρί ντε Ροάν, Δούκα του Μονμπαζόν, ο οποίος ήταν δεκαπέντε ετών εκείνη την εποχή. Ήταν μέλος του ανώτερου κλάδου των Ροάν, των Πριγκίπων του Γκεμενέ. Ήταν ανιψιός του Καρδινάλιου του Ροάν, ο οποίος είχε υποστεί ατίμωση από την εμπλοκή του στην περίφημη υπόθεση του Περιδέραιου με τα διαμάντια. Ο Ανρί Λούις απέκτησε το μεγάλο αξίωμα του «Grand Chamberlain of France» (Μεγάλου Αρχιθαλαμηπόλου της Γαλλίας). Το ζευγάρι είχε πέντε παιδιά.
Μετά το θάνατο του πατέρα του το 1788, ο Δούκας κληρονόμησε τον τίτλο του «Πρίγκιπα του Γκεμενέ». Στη συνέχεια, και η Βικτουάρ ήταν γνωστή στο Βασίλειο ως «Μαντάμ ντε Γκεμενέ». Μετά το θάνατο του πατέρα της, ο σύζυγός της έγινε κληρονόμος του τίτλου «Πρίγκιπας του Σουμπλίζ». Εκείνη και η οικογένειά της ζούσαν πλούσια στο Παρίσι στο Μέγαρο ντε Ροάν-Γκεμενέ (Hôtel de Rohan-Guéméné στα Γαλλικά), που βρίσκεται στη διάσημη Πλατεία των Βοσγίων.
Αυλικός
Το 1775, η Μαρί-Λουίζ ντε Ροάν, Κόμισσα της Μαρσάν παραιτήθηκε από τη θέση της ως γκουβερνάντα στα βασιλικά τέκνα για χάρη της Βικτουάρ, που ήταν ανιψιά της. Από το 1778 έως το 1782, η Βικτουάρ ήταν υπεύθυνη για την επίβλεψη του μεγαλύτερου παιδιού του Λουδοβίκου ΙΣΤ’, της Μαρίας Θηρεσίας της Γαλλίας, γνωστής επίσης ως Μαντάμ Ρουαγιάλ. Σε αυτόν το πόστο, ήταν υπεύθυνη για ένα προσωπικό άνω των εκατό αυλικών και υπαλλήλων.
Κατά τη διάρκεια της θητείας της ως βασιλικής γκουβερνάντας, η Βικτουάρ δεν επιτρεπόταν να φύγει από το παλάτι, παρά μόνο με γραπτή άδεια από τον μονάρχη, μια άδεια που ζήτησε για να παρευρεθεί σε ένα πάρτι του Αρχιεπισκόπου του Ναρμπόν στο Ουτεφαντέν. Έγινε ισχυρή προσωπική φίλη της Μαρίας Αντουανέτας, και προφανώς είχε έντονη επιρροή πάνω στη βασίλισσα. Την συμβούλευε κυρίως να ασχολείται με άχρηστες και δαπανηρές συνήθειες, όπως ήταν η διοργάνωση παράνομων παιχνιδιών με υψηλά οικονομικά στοιχήματα. Ένα τέτοιο παιχνίδι με χαρτιά ονομαζόταν «Φαραώ», και το εισήγαγε η Βασίλισσα στο σαλόνι της στις Βερσαλλίες. Επίσης την έπεισε να φέρει στο βασίλειο μια νέα αγγλική μόδα της εποχής, που ήταν οι ιπποδρομίες. Αυτά τα «ενδιαφέροντα» όμως, έκαναν τη βασίλισσα να αποκτήσει τεράστια χρέη.
Η Βικτουάρ απέκτησε σχέση με τον Ογκυστέν Γκαμπριέλ ντε Φρανκετό ντε Κουανί (1740–1817), ο οποίος ήταν πατέρας μιας από τις οφειλέτες της, της Αιμέ ντε Φρανκετό ντε Κουανί, Δούκισσας του Φλερί (1769–1820) και μούσα του ποιητή Αντρέ Σενιέ. Εν τω μεταξύ, ο πρίγκιπας του Γκεμενέ δημιούργησε δεσμό με μια στενή του φίλη, την Βικτώρια Θηρεσία-Λουκία του Ντιλλόν, Κόμισσα του Ντιλλόν. Εξαιτίας όσων συνέβαιναν, ο Αμπότ ντε Βερμόν, ο προσωπικός σύμβουλος της Μαρίας Αντουανέτας, εξέφρασε την δυσαρέσκεια του, για το γεγονός ότι η Βασίλισσα συνέχιζε να κάνει παρέα με κακόφημες γυναίκες, όπως ήταν η Ντιλλόν και η Γκεμενέ. Αυτή την άποψη όμως φαίνεται ότι την συμμερίζονταν και ο αυτοκράτορας Ιωσήφ Β΄, αδελφός της βασίλισσας. Το 1776, κατά τη διάρκεια της παραμονής του στη Γαλλία, επέπληξε την αδερφή του, Μαρία Αντουανέτα, επειδή σύχναζε στο σαλόνι της Πριγκίπισσας Βικτουάρ, το οποίο το αποκαλούσε φωλιά του τζόγου.
Η Βικτουάρ έχει περιγραφτεί ως ευφυής άτομο. Παρόλο όμως που ήταν προικισμένη με μεγάλη νοητική δύναμη, εκείνη προτιμούσε να σπαταλά ανόητα το χρόνο της στον πνευματισμό, και για να αποκτά μια μεγάλη συλλογή από διάσημα κοσμήματα, τα οποία φορούσε σπάνια. Ωστόσο, τα δάνειζε τακτικά σε άλλους για να τα φορούν σε επίσημες περιστάσεις.
Μετέπειτα ζωή
Το 1782, η Βικτουάρ αναγκάστηκε να παραιτηθεί από τη θέση της ως γκουβερνάντα, λόγω του σκανδάλου που δημιουργήθηκε από το αυξανόμενο χρέος του συζύγου της, που είχε ύψος 33 εκατομμυρίων λιρών, και, το 1797, οδήγησε στην πώληση του αρχοντικού τους. Η Μαρία Αντουανέτα εξασφάλισε μια σύνταξη για την Βικτουάρ για την υπηρεσία της στο βασίλειο. Εντούτοις, στο ζευγάρι απαγορεύθηκε η είσοδος στο Παλάτι και έτσι η φιλία μεταξύ της Βασίλισσας και της Βικτοάρ διακόπηκε.
Μετά την πτώχευση, η οποία θεωρήθηκε σκάνδαλο, το ζευγάρι απομονώθηκε από την καλή κοινωνία και η Βικτουάρ έμεινε σε ένα παλάτι που της παρείχε ο πατέρας της. Εκείνη αντιμετώπισε το σκάνδαλο με αξιοπρέπεια.
Η Βικτουάρ και ο σύζυγός της έζησαν για να δουν τη Γαλλική Επανάσταση το 1789, και αργότερα δραπέτευσαν στην Αυστρία. Εγκαταστάθηκαν στη Βοημία, και ζούσαν στο Κάστρο του Σίχροφ, στο οποίο η οικογένεια Ροάν παρέμεινε για 125 χρόνια.
Η Βικτουάρ και ο Ανρί ντε Ροάν επέστρεψαν τελικά στη Γαλλία, και εκείνη πέθανε στο Παρίσι τον Σεπτέμβριο του 1807 σε ηλικία εξήντα τριών ετών. Ο σύζυγος της πέθανε μετά από δύο χρόνια.
1458
Θάνατοι
Κατηγορία:Έτη
Καζβιέιγ
Το Καζβιέιγ (γαλλικά: Cazevieille, οξιτανικά: Casavièlha) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καζβιεγιαίν (γαλλικά: Cazevieillains).
Εξωτερικοί σύνδεσμοι
Κατηγορία:Κοινότητες του Ερώ
Τζίμι Όλιβερ
Ο Τζίμι Όλιβερ (Jimmy Allen Oliver, 12 Ιουλίου 1969) είναι Αμερικανός πρώην καλαθοσφαιριστής.
Γεννήθηκε στις 12 Ιουλίου 1969 στο Αρκάνσας των ΗΠΑ. Αγωνίστηκε για το Purdue University. Επιλέχθηκε στο δεύτερο γύρο ντραφτ του ΝΒΑ το 1991 (39η επιλογή), από τους Κλίβελαντ Καβαλίερς. Φόρεσε τη φανέλα 5 ομάδων του ΝΒΑ και συγκεκριμένα των Κλίβελαντ Καβαλίερς, Μπόστον Σέλτικς, Τορόντο Ράπτορς, Ουάσινγκτον Ουίζαρντς και Φοίνιξ Σανς. Το 1998 κατέκτησε το χάλκινο μετάλλιο στο Μουντομπάσκετ της Αθήνας μαζί με τον Ασράφ Αμάγια, με τον οποίο το 2001 κατέκτησαν το Κύπελλο Σαπόρτα αγωνιζόμενοι για το Γ.Σ. Αμαρουσίου. Στον τελικό του Κυπέλλου Σαπόρτα, που διεξήχθη στην Torwar Hall της Βαρσοβίας με αντίπαλο τη γαλλική Σαλόν, ήταν ο πρωταγωνιστής του αγώνα σημειώνοντας 31 πόντους. Το 2002 αγωνίστηκε με το Μαρούσι στον τελικό του Κυπέλλου Ελλάδας.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές του NBA Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Μπόστον Σέλτικς Κατηγορία:Καλαθοσφαιριστές Σαλαμάνκα Κατηγορία:Καλαθοσφαιριστές Νανσί Μπασκέτ Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές Μενς Σάνα Μπάσκετ Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Ντιναμό Μόσχας Κατηγορία:Καλαθοσφαιριστές Σπλιτ Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Παγκοσμίου Πρωταθλήματος 1998
Λεωνίδας Τσικλητήρας
Ο Λεωνίδας Τσικλητήρας (Πάτρα, ? - Πάτρα, ? ), ήταν Έλληνας αθλητής των αρχών του 20ου αιώνα σε πολλά αθλήματα. Ήταν από τους πρώτους αθλητές του Παναχαϊκού Γ.Σ. μετά την ίδρυσή του, πήρε μέρος στα πρώτα πανελλήνια πρωταθλήματα και στους πρώτους Ολυμπιακούς αγώνες. Καταγόταν από γνωστή οικογένεια σταφιδέμπορων με καταγωγή την Πύλο, συγγενείς του ήταν ο ολυμπιονίκης Κωνσταντίνος Τσικλητήρας και ο ανιψιός του Σπύρος Τσικλητήρας που συμμετείχε σε Ολυμπιακούς αγώνες.
Εμφανίζεται πρώτη φορά σε αγώνες το 1893 στους "δεύτερους ετήσιους εσωτερικούς αγώνες του Παναχαϊκού" που έγιναν στις 16 και 17 Μαΐου. Στους αγώνες αυτούς αναφέρεται ότι ήταν ακόμα μαθητής και δεν κατάφερε να κερδίσει κάποιο από τα έπαθλα που είχαν αθλοθετηθεί η να κερδίσει πρώτη θέση σε κάποιο αγώνισμα. Για πρώτη φορά διακρίθηκε σε κάποιο αγώνισμα στους εσωτερικούς αγώνες του 1894 στην οργανική γυμναστική τιμήθηκε με έπαινο
Το 1894 συμμετείχε στην διάσπαση του Παναχαϊκού κι ακολούθησε τα διαγραφέντα και αποχωρούντα μέλη στην ίδρυση της Γ.Ε. Πατρών όπου αποτέλεσε από τους πρώτους αθλητές της. Μαζί με τον Α. Παπαϊωάννου διέπρεψαν στην γυμναστική με τα χρώματα της ΓΕΠ. Το 1895 έγινε αθλητής και του Ποδηλατικού συλλόγου Πατρών όπου πήρε μέρος και στους αγώνες της 7-8 Μαΐου της ίδιας χρονιάς. Την πρώτη μέρα συμμετείχε στα 1.200 μέτρα, μέσα στο ποδηλατοδρόμιο, χωρίς επιτυχία, την δεύτερη ημέρα ήταν δεύτερος στα 1.600 μέτρα. thumb|right|200px|Ο τάφος της οικογένειας Τσικλητήρα στην Πάτρα, η φωτογραφία του Λεωνίδα αριστερά Το 1895 πήρε μέρος με την ΓΕΠ στα Τήνια όπου διακρίθηκε και ήταν πρώτος στο άλμα σε ιππικό εφαλτήριο και δεύτερος σε ασκήσεις σε μονόζυγο. Στους δοκιμαστικούς αγώνες της Γυμναστικής Εταιρίας τον Φεβρουάριο του 1896 διακρίθηκε στο μονόζυγο, δίζυγο και στους κρίκους χωρίς να αναφέρεται η θέση που κατέλαβε. Στις 9-11 Μαΐου 1896 έγιναν στο Παναθηναϊκό στάδιο οι δοκιμαστικοί αγώνες πρόκρισης για τους Α' Ολυμπιακούς αγώνες, ουσιαστικά ήταν και θεωρείται το πρώτο πανελλήνιο πρωτάθλημα στίβου. Ο Τσικλητήρας συμμετείχε στα 400 μέτρα όπου τερμάτισε δεύτερος και κέρδισε την συμμετοχή του στους ολυμπιακούς και στο μονόζυγο όπου δεν διακρίθηκε.
Στους Α' ολυμπιακοί αγώνες της Αθήνας που έγιναν την ίδια χρονιά ο Τσικλητήρας συμμετείχε στα προκριματικά των 400 μέτρων χωρίς να καταφέρει να προκριθεί στον τελικό. Πήρε μέρος επίσης στις ασκήσεις σε μονόζυγο χωρίς να διακριθεί.
Το 1898 στους Παναχαϊκούς αγώνες του Παναχαϊκού ήταν πρώτος στο άλμα επί κοντώ με επίδοση 2,72 ύψος, και πρώτος στο μονόζυγο. Έκτοτε δεν αναφέρεται πάλι το όνομα του σε αγώνες.
Παραπομπές
Κατηγορία:Έλληνες αθλητές της ενόργανης γυμναστικής Κατηγορία:Έλληνες αθλητές της ποδηλασίας Κατηγορία:Έλληνες αθλητές του άλματος επί κοντώ Κατηγορία:Αθλητές της γυμναστικής στους Θερινούς Ολυμπιακούς Αγώνες 1896 Κατηγορία:Αθλητές στίβου της Παναχαϊκής Κατηγορία:Αθλητές γυμναστικής της Παναχαϊκής Κατηγορία:Έλληνες αθλητές δρόμων ταχύτητας Κατηγορία:Κάτοχοι μεταλλίων του Πανελλήνιου Πρωταθλήματος Στίβου
1459
Η τρέχουσα σελίδα αφορά το έτος 1459 κατά το Γρηγοριανό ημερολόγιο
Θάνατοι
Κατηγορία:Έτη
Τριφθοραιθανικό οξύ
Το τριφθοραιθανικό οξύ ή τριφθοροξικό οξύ (αγγλικά trifluoroethanoic acid ή TriFluoro Acetic acid, TFA) είναι οργανική χημική ένωση με μοριακό τύπο C2HF3O2, αν και συχνά παριστάνεται με τους ημισυντακτικούς τύπους CF3COOH ή CF3CO2H. Ανήκει στα τριαλοκαρβοξυλικά οξέα. Πιο συγκεκριμένα, αποτελεί ένα δομικό ανάλογο του οξικού οξέος (CH3COOH), από το οποίο, άλλωστε, τυπικά προκύπτει, μετά από υποκατάσταση τριών (3) ατόμων υδρογόνου  από τρία (3) άτομα φθορίου. Το χημικά καθαρό TFA, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άχρωμο υγρό, με έντονη οσμή, παρόμοια με αυτή του ξυδιού. Το TFA είναι πολύ ισχυρότερο οξύ σε σύγκριση με το οξικό οξύ, και μάλιστα, με σύγκριση των σταθερών διάστασης (pKa) των δυο οξέων (0,23 έναντι 4,76), το TFA είναι περίπου 34.000 φορές ισχυρότερο, γιατί με την παρουσία των τριών (3) ατόμων φθορίου, που είναι το πιο ηλεκτραρνητικό χημικό στοιχείο, έχει ως επακόλουθο η τριφθορομεθυλομάδα, που βρίσκεται δίπλα στην καρβοξυλομάδα, να αποδυναμώνει το δεσμό οξυγόνου - υδρογόνου του υδροξυλίου του καρβοξυλίου της ένωσης, με αποτέλεσμα να καθιστά ευκολότερη τη διάστασή του, αλλά επίσης και να σταθεροποιεί το ανιόν που προκύπτει μετά τη διάσταση, όντας η συζυγής βάση του TFA. Το TFA χρησιμοποιείται στην οργανική χημεία για διάφορους σκοπούς.
Φυσική παρουσία
Το TFA υπάρχει φυσικά στο θαλάσσιο νερό, αλλά μόνο σε πολύ χαμηλές συγκεντρώσεις (<200 ng/lit).
Παραγωγή
Το TFA παράγεται βιομηχανικά με ηλεκτροφθορίωση αιθανοϋλοχλωριδίου (CH3COCl) ή αιθανικού ανυδρίτη [(CH3CO)2O]. Με τον τρόπο αυτό παράγεται αρχικά τριφθοραιθανοϋλοφθορίδιο (CF3COF), το οποίο στη συνέχεια υδρολύεται παράγοντας TFA:
ή
Αν είναι επιθυμητό, η ένωση αυτή μπορεί να ξηρανθεί με την προσθήκη τριφθοραιθανικού ανυδρίτη [(CF3CO)2O].
Μια παλαιότερη παραγωγική οδός για το TFA περιλάμβανε οξείδωση 1,1,1-τριφθορο-2,3,3-τριχλωροπροπενίου (CF3CCl=CCl2) με υπερμαγγανικό κάλιο (KMnO4). Το 1,1,1-τριφθορο-2,3,3-τριχλωροπροπένιο, με τη σειρά του, μπορεί να παραχθεί με φθορίωση Σβαρτς (Swarts fluorination) εξαχλωροπροπενίου (CCl3CCl=CCl2).
Εφαρμογές
Το TFA αποτελεί πρόδρομη ένωση για πολλές άλλες φθοριούχες ενώσεις, όπως ο τριφθοραιθανικός ανυδρίτης [(CF3CO)2O], το τριφθοραιθανικό υπεροξύ (CF3CO3H) και η 2,2,2-τριφθοραιθανόλη (CF3CH2OH). Είναι αντιδραστήριο χρήσιμο για οργανικές συνθέσεις, γιατί έχει συνδυασμό από βολικές ιδιότητες: πτητικότητα, διαλυτότητα σε οργανικούς διαλύτες και σημαντική ισχύ ως οξύ. Μάλιστα, είναι λιγότερο οξειδωτικό από το θειικό οξύ (H2SO4), αλλά πολύ πιο εύκολα διαθέσιμο σε άνυδρη μορφή, σε σύγκριση με πολλά άλλα οξέα. Ωστόσο υπάρχει ένα (ενίοτε ανεπιθύμητο) εμπόδιο στη χρήση του: Το TFA σχηματίζει αζεοτροπικό μείγμα με το νερό, με κανονική θερμοκρασία βρασμού 105 °C).
To TFA χρησιμοποιείται πολύ ως ισχυρό οξύ που απομακρύνει την τριτοταγή βουτυλομάδα [Me3C-], που χρησιμοποιείται ως ομάδα «προστασίας» των πλευρικών αλυσίδων κατά την πεπτιδική σύνθεση Fmoc. Ομοίως, χρησιμοποιείται και σε άλλες οργανικές συνθέσεις για να απομακρύνει την τριτοταγή βουτοξυκαρβονυλομάδα [Me3COCO-], που είναι επίσης ομάδα προστασίας για κάποιες ενώσεις.
Σε χαμηλές συγκεντρώσεις, το TFA χρησιμοποιείται ως μέσο ιονικού ζευγαρώματος στην υγρή χρωματογραφία υψηλής πίεσης (HPLC) οργανικών ενώσεων, ιδιαίτερα πεπτιδίων και κάποιων σχετικά μικρού μοριακού βάρους πρωτεϊνών. Το TFA αποτελεί ευέλικτο διαλύτη για φασματογραφία πυρηνικού μαγνητικού συντονισμού (NMR-spectroscopy), για υλικά που είναι σταθερά σε όξινο περιβάλλον. Επίσης χρησιμοποιείται ως βαθμονομιτής στη φασματομετρία μάζας (mass spectrometry). Τέλος, το TFA χρησιμοποιήθηκε για την παραγωγή αλάτων του.
Aναφορές και σημειώσεις
Κατηγορία:C2 Κατηγορία:Καρβονικά οξέα Κατηγορία:Οργανικές ενώσεις φθορίου
Λεκάνη Καβάλας
Η Λεκάνη είναι χωριό του νομού Καβάλας και βρίσκεται βορειοανατολικά στην ορεινή περιοχή. Διοικητικά υπάγεται στον δήμο Νέστου και εκκλησιαστικά στη Μητρόπολη Φιλίππων Νεαπόλεως και Θάσου. Σύμφωνα με την απογραφή του 2011, έχει 485 κατοίκους. Ο συνοικισμός της Λεκάνης Βρίσκεται σε λεκανπέδιο, από όπου προήθε και η ονομασία, έχει υψόμετρο 740 μέτρα και το ψηλότερο βουνό της περιοχής της, το Τσαλ Νταγ με υψόμετρο 1298 μέτρα. Η Λεκάνη απέχει 45 χιλιόμετρα από την Καβάλα, 32 χιλιόμετρα από τη Χρυσούπολη (μέσω Πλαταμώνα), 47 από την Ξάνθη και 50 από τη Δράμα.
Ιστορικά στοιχεία
Κατά την εποχή της τουρκοκρατίας το χωριό λεγόταν "Μούντζιονος" όνομα που διατηρήθηκε μέχρι το 1926. Το χωριό απελευθερώθηκε, μαζί με τον υπόλοιπο νομό Καβάλας το 1913. Οι μόνιμοι κάτοικοι σήμερα υπολογίζονται στους 600. Οι κάτοικοι είναι οι περισσότεροι πρόσφυγες από τον Πόντο, συγκεκριμένα:
Το 1938 άρχισε η κατασκευή του σημερινού ναού, ο οποίος είναι βυζαντινού ρυθμού με τρούλο, αφιερωμένη στους Αγίους Κωνσταντίνο και Ελένη, λειτούργησε τα πρώτα χρόνια με ιερωμένο τον Παπασάββα. Σε απόσταση τεσσάρων χιλιομέτρων στην περιοχή "Καραμελικ", μέσα στο δάσος της οξιάς, βρίσκεται το παρεκκλήσι της Παναγίας.
Πολιτιστικές εκδηλώσεις
Απο το 1992 αναπτύσσει μεγάλη δραστηριότητα ο πολιτιστικός σύλλογος Λεκάνης "Οι Ρίζες", που καθιερώνει τη "Γιορτή της Πατάτας". Η γιορτή γίνεται πάντα την πρώτη Κυριακή του Σεπτέμβρη με μεγάλη επιτυχία. Η εκδήλωση αρχίζει νωρίς το πρωί και τελειώνει αργά το απόγευμα. Προσφέρονται στους επισκέπτες παραδοσιακά φαγητά με κύριο συστατικό την πατάτα, ενώ παράλληλα χορευτικά συγκροτήματα παραδοσιακών χορών προσφέρουν ψυχαγωγία στον προαύλιο χώρο του δημοτικού σχολείου.
Κατηγορία:Χωριά του νομού Καβάλας Κατηγορία:Δήμος Νέστου
Νικόλαος Λογάδης
Ο Νικόλαος Λογάδης υπήρξε μια από τις σημαντικότερες προσωπικότητες του Ελληνισμού μετά την Άλωση της Κωνσταντινουπόλεως.
Βιογραφία
Γεννήθηκε στη Σωτηρόπολη Βιθυνίας το 1779 και πέθανε το 1835 στην Κωνσταντινούπολη. Υπήρξε Καθηγητής της Πατριαρχικής Ακαδημίας κατά τα δύσκολα χρόνια της Ελληνικής Επανάστασης του 1821, ενώ το 1830 ανέλαβε και την Διεύθυνσή της μέχρι το θάνατό του το 1835.
Υπήρξε μέλος της Φιλικής Εταιρείας, ένας από τους σημαντικότερους Διδασκάλους της Νεώτερης Ιστορίας του Ελληνισμού και συγγραφέας του μνημειώδους έργου "Κιβωτός της Ελληνικής γλώσσης", του πρώτου λεξικού της νεώτερης Ιστορίας καθώς και πλήθους βιβλίων.
Υπήρξε προστάτης και δάσκαλος του Εθνικού Ευεργέτη Σαράντη Αρχιγένη.
Πηγές
Κατηγορία:Έλληνες λόγιοι του 18ου αιώνα Κατηγορία:Έλληνες λόγιοι του 19ου αιώνα Κατηγορία:Διευθυντές Μεγάλης του Γένους Σχολής Κατηγορία:Έλληνες μέλη της Φιλικής Εταιρείας
Λευκάδι Κοζάνης
Το Λευκάδι (πρώην Βίνιανη) είναι χωριό στον δημο Βοΐου του νομού Κοζάνης. Βρίσκεται 5 χιλιόμετρα από την κωμόπολη του Τσοτυλίου.
Μετά το 1922 εγκαταστάθηκαν στον οικισμό πρόσφυγες από τον Πόντο, κυρίως από τις περιοχές της Τραπεζούντος και της Σαμψούντος, στη θέση των ντόπιων μουσουλμάνων που αποχώρησαν λόγω της ανταλλαγής πληθυσμών μεταξύ Ελλάδας και Τουρκίας.
Έως το 1927 ονομαζόταν Βίνιανη (Βίνια) και με απόφαση του υπουργείου Εσωτερικών που δημοσιεύτηκε στο ΦΕΚ 179/Α/30.08.1927, μετονομάστηκε στο σημερινό του όνομα Λευκάδι. Ο οικισμός είναι κτισμένος σε υψόμετρο 860 μ. και σύμφωνα με την απογραφή του 2011 (ΦΕΚ 630/Β/20.03.2013) έχει 22 κατοίκους. Την δεκαετία του 40 είχε φτάσει να το κατοικούν 280 άνθρωποι, αλλά στη συνέχεια λόγω οικονομικών δυσκολιών υπήρξε μεγάλη μετανάστευση κυρίως σε Γερμανία, Αυστραλία, Αμερική, αλλά και στη Βραζιλία, στον Καναδά και στο Βέλγιο. Ακόμη υπήρξε και εσωτερική μετανάστευση, στο Τσοτύλι, Νεάπολη, Θεσσαλονίκη (οι περισσότεροι), Αθήνα και Βέροια. Σήμερα στο χωριό μένουν πολλοί λίγοι κάτοικοι μεγάλης ηλικίας, αλλά το επισκέπτονται συχνά πολλοί που κατοικούν σε άλλες περιοχές της Ελλάδας και υπάρχει ακόμη ζωή σ' αυτό το όμορφο χωριό. Λόγω του καλού κλίματος και της οικονομικής κρίσης που αν συνεχιστεί με τέτοιους γοργούς ρυθμούς, ενδέχεται να επιστρέψουν μερικοί και να κατοικηθεί και πάλι από πολλούς περισσότερους κατοίκους.
Ο χώρος τριγύρω κρύβει πολλά αρχαιοελληνικά ευρήματα. Στη τοποθεσία Βακούφι, αποκαλύφθηκαν κεραμικά, θεμέλια σπιτιών, αγγεία, νομίσματα και αγάλματα. Στη περιοχή της Κάλυβας έχουν βρεθεί παλιά σκαλοπάτια. Η ιστορία θέλεις τους Δωριείς του Άργους, πριν εγκατασταθούν κοντά στην Καστοριά ερχόμενοι από την Πελοπόννησο, να στρατοπεδεύουν αρχικά σε αυτά τα μέρη, κοντά σε μια τοποθεσία που οι κάτοικοι το αποκαλούν ως "Το νερό των Μακεδόνων"
Στις 11 Αυγούστου 2012 έγινε αντάμωμα στο χωριό (στον χώρο του "πουχρενγκ"). Η όλη εκδήλωση ήταν πετυχημένη και η συμμετοχή ήταν μεγάλη. Παραβρέθηκαν χωριανοί που μένουν και στο εξωτερικό όπως Αυστραλία, Καναδά, Γερμανία και αποφασίστηκε αυτό το αντάμωμα να επαναλαμβάνεται κάθε χρόνο το τελευταίο Σάββατο του Αυγούστου. Όπως και έγινε και τον Αύγουστο του 2013, όπως και τον Αύγουστο του 2014, πάντα με αυξητικές τάσεις των χωριανών που συμμετείχαν. Η Οργάνωση γίνεται με τον καλύτερο δυνατόν τρόπο και το γλέντι κάθε φορά κρατάει μέχρι τις πρωϊνές ώρες. Το επόμενο ραντεβού είναι για το Σάββατο 29 Αυγούστου 2015.
Κατηγορία:Δήμος Βοΐου Κατηγορία:Χωριά του νομού Κοζάνης
1460
Η τρέχουσα σελίδα αφορά το έτος 1460 κατά το Γρηγοριανό ημερολόγιο
Θάνατοι
Κατηγορία:Έτη
Άνοιγμα Ντεσπρέζ
Το Άνοιγμα Ντεσπρέζ είναι το σκακιστικό άνοιγμα που ξεκινά την παρτίδα με την κίνηση (σε αλγεβρική σημειογραφία):
Το άνοιγμα πήρε το όνομά του από τον Γάλλο σκακιστή Μαρσέλ Ντεσπρέζ. Όπως και μια σειρά από άλλα σπάνια ανοίγματα, έτσι και το άνοιγμα αυτό έχει και κάποια εναλλακτικά ονόματα όπως Άνοιγμα Κάντας από τον Ούγγρο σκακιστή Γκάμπορ Κάντας, Αντί-Μποργκ άνοιγμα λόγω του ότι εμποδίζει την κίνηση ...η5 των μαύρων που είναι χαρακτηριστική της "Άμυνας Μποργκ", επίσης Άνοιγμα Σαμουράι και Επίθεση Ρήγκαν. Σύμφωνα με το βιβλίο Ανορθόδοξα Σκακιστικά Ανοίγματα του Έρικ Σίλλερ, το τελευταίο όνομα το πήρε επειδή η κίνηση 1.θ4 έχει «καλά κίνητρα και δημιουργεί αδυναμίες μόνο με αόριστες υποσχέσεις για μελλοντικές δυνατότητες», μια πολιτική ατάκα ενάντια στον Ρόναλντ Ρήγκαν.
Καθώς το "Άνοιγμα Ντεσπρέζ" είναι πολύ σπάνιο, θεωρήθηκε ως ένα από τα ανορθόδοξα ανοίγματα, και κατατάχθηκε στον αντίστοιχο κωδικό A00 στην Εγκυκλοπαίδεια Σκακιστικών Ανοιγμάτων.
Θεωρία
Όπως η 1.α4, στο Άνοιγμα Γουάρε, έτσι και η 1.θ4 είναι μια ανορθόδοξη κίνηση πιονιού η οποία συνεισφέρει ελάχιστα στην ανάπτυξη και δεν προσφέρει τίποτα στην διεκδίκηση του κεντρικού χώρου της σκακιέρας. Επιπλέον, η κίνηση 1.θ4 αποδυναμώνει την πλευρά του βασιλιά των λευκών. Το μόνο κομμάτι που απελευθερώνει είναι ο πύργος, αλλά το κομμάτι αυτό συνήθως δεν αναπτύσσεται με την μετακίνησή του στο τετράγωνο θ3. Για όλους αυτούς τους λόγους, η κίνηση 1.θ4 είναι μια από τις πιο σπάνιες κινήσεις εκ των είκοσι πιθανών πρώτων κινήσεων των λευκών.
Τα μαύρα συνήθως ανταποκρίνονται με την αρπαγή του κέντρου παίζοντας 1...δ5 ή 1...ε5, επίσης έχουν τη δυνατότητα για μια απλή και υγιή ανάπτυξη με 1...Ιζ6. Εντούτοις, η κίνηση 1...η6, που προετοιμάζει το φιανκέτο του αξιωματικού των μαύρων στο τετράγωνο η7, είναι σπάνια επειδή τα λευκά μπορούν να υπονομεύσουν την δομή των πιονιών των μαύρων με 2.θ5, κάνοντας την 1.θ4 να φαίνεται πλέον μια λογική κίνηση.
Βαριάντες
Υπάρχουν πέντε βαριάντες του ανοίγματος "Ντεσπρέζ" που έχουν πάρει όνομα:
Εξωτερικοί σύνδεσμοι
Κατηγορία:Σκακιστικά ανοίγματα
Ροιμητάλκης Φιλοκαίσαρ
Ο Ροιμητάλκης ο Φιλοκαίσαρ, λατιν. Rhoemetalces Philocaesar (έζησε τον 1ο αι. μ.Χ.) από τη Δυναστεία του Πολέμωνα, ήταν πρίγκιπας τού Πόντου και της Κιλικίας.
Βιογραφία
Ήταν ο δευτερότοκος γιος τού Πολέμωνα Β΄ τού Πόντου και της Ιουλίας Μαμαίας, κόρης τού Σαμψιγέραμου Β΄ ιερέα-βασιλιά της Έμεσας στη Συρία. Μεγαλύτερος αδελφός του ήταν ο Πολέμων Ευπάτωρ.
O πατέρας του ήταν γιος τού Πολέμωνα Α΄ τού Πόντου και της Πυθοδωρίδας. Η μητέρα του ήταν κόρη της Ιοτάπας των Οροντιδών, αδελφής τού Αντιόχου Γ΄ της Κομμαγηνής.
Δεν γνωρίζουμε το πλήρες όνομά του. Είναι γνωστός από μία επιγραφή στην Αμφίπολη (τού Νομού Σερρών), που γράφτηκε σε ανάμνηση τού Πολέμωνα Β΄ και των δύο γιών του. Αυτή χρονολογείται στο β΄ ήμισυ τού 1ου αι. μ.Χ. Το πλήρες όνομα τού πατέρα του ήταν Μάρκος Αντώνιος Πολέμων κ.λπ., έτσι ίσως το δικό του να ήταν Μάρκος Αντώνιος Ροιμητάλκης Φιλοκαίσαρ. Το Ροιμητάλκης ήταν το όνομα τού εξαδέλφου του Ροιμητάλκη Β΄ της Θράκης από τη φυλή των Οδρυσών, που απεβίωσε το 38. Ο βασιλιάς της Θράκης ήταν γιος της Αντωνίας Τρύφαινας, αδελφής τού Πολέμωνα Β΄. Το επίθετο Φιλοκαίσαρ το είχε ο θείος του Σόαιμος ιερέας-βασιλιάς της Έμεσας.
Ο Ροιμητάλκης γεννήθηκε μεταξύ των αρχών της δεκαετίας τού 50 και των αρχών της δεκαετίας τού 60. Μεγάλωσε στην Αυλή τού πατέρα του βασιλιά τού Πόντου (με την Κολχίδα) και της Κιλικίας. Όμως το 62 ο Νέρων ανάγκασε τον Πολέμωνα Β΄ να παραιτηθεί από τον Πόντο (με την Κολχίδα), που προσαρτήθηκε στη Ρωμαϊκή Αυτοκρατορία. Έτσι ο βασιλιάς περιορίστηκε στην Κιλικία, ώσπου το 74 απεβίωσε. Δεν τον διαδέχθηκαν οι γιοί του, διότι η Κιλικία έγινε ρωμαϊκή επαρχία.
Πηγές
Κατηγορία:Πόντος
Γυναίκες στη Λευκορωσία
δεξιά|μικρογραφία|Η [[Σβετλάνα Αλεξίεβιτς γεννήθηκε στην Ουκρανία αλλά μεγάλωσε στη Λευκορωσία. Κέρδισε το Νόμπελ Λογοτεχνίας του 2015.]]Τα σύγχρονα χαρακτηριστικά των γυναικών στη Λευκορωσία εξελίχθηκαν από τα γεγονότα που συνέβησαν στην ιστορία της Λευκορωσίας, ιδιαίτερα όταν η "έννοια των ίσων δικαιωμάτων για τις γυναίκες πρωτοαναπτύχθηκε και τεκμηριώθηκε στα τέλη του 16ου αιώνα". Ο λεγόμενος Χάρτης του Μεγάλου Δουκάτου του 1588 - ένα από τα πιο σημαντικά νομικά έγγραφα στην ιστορία της Λευκορωσίας, προστατεύει την αξιοπρέπεια των Λευκορωσικών γυναικών σύμφωνα με το νόμο. Οι γυναίκες στη Λευκορωσία και η συμβολή τους στην κοινωνία της Λευκορωσίας γιορτάζεται κάθε χρόνο στις 8 Μαρτίου, κατά τη Παγκόσμια Ημέρα της Γυναίκας.
Πληθυσμός
Το 2000, το 53% του πληθυσμού της Λευκορωσίας ήταν γυναίκες. Η μέση διάρκεια ζωής των γυναικών της Λευκορωσίας είναι περίπου 74 χρόνια.
Ρόλο στην κοινωνία
Σύμφωνα με την παράδοση, το στρώσιμο του φαγητού στο τραπέζι γίνεται συνήθως από γυναίκες. Η φροντίδα για το νοικοκυριό και την ανατροφή των παιδιών είναι επίσης παραδοσιακά εξουσιοδοτημένες σε αυτές.
Οργανώσεις για τις γυναίκες
Οι φεμινιστικές ομάδες στη Λευκορωσία εμφανίστηκαν για πρώτη φορά το 1991, και στη συνέχεια διαμορφώθηκαν περισσότερο. Οι οργανώσεις αυτές περιλαμβάνουν την Ένωση Γυναικών της Λευκορωσίας (παλαιότερα γνωστή ως Λευκορωσική Επιτροπή των Σοβιετικών Γυναικών), την Ομάδα των Γυναικών στη Λευκορωσία, την Επιτροπή των Μητέρων-Στρατιωτών, το Γυναικείο Χριστιανοδημοκρατικό Κίνημα, το Λευκορωσικό φεμινιστικό κίνημα "Για την Αναγέννηση της Πατρίδας", την Ομάδα των Γυναικών-Ψηφοφόρων και την Φιλελεύθερη Ένωση των Γυναικών.
Δικαιώματα
Οι παντρεμένες γυναίκες στη Λευκορωσία έχουν το δικαίωμα να διατηρήσουν την προσωπική και ιδιωτική περιουσία, το εισόδημα, τις επενδύσεις και άλλα περιουσιακά στοιχεία που έχουν κερδίσει από αυτά.
Εξωτερικοί σύνδεσμοι
Κατηγορία:Λευκορωσία-επέκταση Κατηγορία:Λευκορώσοι Κατηγορία:Γυναίκες ανά χώρα
Ρόμαν Ντανίλοβιτς
Ο Ρόμαν Ντανίλοβιτς (ρωσικά: Роман Данилович, π. 1230 - π. 1261) από τον Οίκο των Ρουρικιδών ήταν πρίγκιπας της Μαύρης Ρουθηνίας (= Ναβαχρουντάκ Λευκορωσίας) το διάστημα 1254-1258 και ίσως πρίγκιπας τού Σλονίμ.
Βιογραφία
Ήταν γιος τού Ντανίλο βασιλιά της Γαλικίας-Βολινίας («Ρουθηνίας»), που τα εδάφη του ήταν ανατολικά της Πολωνίας, εκεί που τώρα βρίσκεται η Λευκορωσία και η Ουκρανία· και της Άννας των Ρουρικιδών, κόρης τού Μστισλάβ τού τολμηρού πρίγκιπα τού Νόβγοροντ, Γαλικίας, Τορτσέσκ.
Αδέλφια του ήταν οι: Ηρακλή Ντανίλοβιτς, Λέων Α΄ της Γαλικίας, Σβαρν, κ.ά.
Οικογένεια
Νυμφεύτηκε πρώτα την Γκέρτρουντε των Μπάμπενμπερκ, κόρη τού Ερρίκου δούκα τού Μέντλινκ (γιού τού Λεοπόλδου ΣΤ΄ δούκα της Αυστρίας και της Θεοδώρας Αγγελίνας). Είχε τέκνα:
Πηγές
Monomakh branch (Volhynia) at Izbornik
Κατηγορία:Ρουρικίδες
Φίλιπ Τζόνσον
Ο Φίλιπ Τζόνσον (Philip Cortelyou Johnson, 8 Ιουλίου 1906 - 25 Ιανουαρίου 2005) ήταν Αμερικανός αρχιτέκτονας. Το 1930 ίδρυσε το τμήμα αρχιτεκτονικής και σχεδιασμού (Department of Architecture and Design) στο Μουσείο Μοντέρνας τέχνης της Νέας Υόρκης και αργότερα, το 1978, βραβεύτηκε με χρυσό μετάλλιο από το Αμερικανικό Ινστιτούτο Αρχιτεκτόνων· ενώ ένα χρόνο μετά, το 1979, του απονεμήθηκε το πρώτο Αρχιτεκτονικό βραβείο Πρίτσκερ. Ο Τζόνσον πέθανε στις 25 Ιανουαρίου του 2005 σε ηλικία 99 ετών.
Βιογραφία
Ο Τζόνσον γεννήθηκε στο Κλίβελαντ, στο Οχάιο το 1906. Σπούδασε στο Πανεπιστήμιο του Χάρβαρντ, όπου επικεντρώθηκε στην ιστορία και τη φιλοσοφία, εστιάζοντας ιδιαίτερα στους προσωκρατικούς φιλοσόφους. Ο Τζόνσον διέκοπτε τις σπουδές του με πολλά μεγάλα ταξίδια στην Ευρώπη. Αυτά τα ταξίδια ήταν πολύ κρίσιμα για την εκπαίδευση του· επισκέφθηκε τη Σαρτρ, τον Παρθενώνα και πολλά άλλα αρχαία μνημεία, που τον γοήτευσαν με την αρχιτεκτονική τους.
Το 1928 ο Τζόνσον συναντήθηκε με τον αρχιτέκτονα Λούντβιχ Μις φαν ντερ Ρόε, ο οποίος εκείνη την εποχή σχεδίαζε το γερμανικό περίπτερο για τη Διεθνή Έκθεση του 1929 στη Βαρκελώνη. Η συνάντηση ήταν μια αποκάλυψη για τον Τζόνσον και αποτέλεσε τη βάση για μια διά βίου σχέση συνεργασίας και ανταγωνισμού.
Το 1932 με την έκθεσή του, «το Διεθνές Στυλ», εισήγαγε τη μοντέρνα αρχιτεκτονική στο αμερικανικό κοινό. Στην έκθεση αυτή συμμετείχαν αξιόλογοι αρχιτέκτονες όπως ο Λε Κορμπυζιέ, ο Βάλτερ Γκρόπιους και ο Μις βαν ντερ Ροε.
The Glass House
thumb|250px|The Glass House Το «Γυάλινο Σπίτι», κατοικία του Τζόνσον, σχεδιάστηκε και υλοποιήθηκε το 1949 στο Νιού Κάνααν στο Κονέκτικατ. Αποτελείται από δυο επιμέρους κτήρια: “το Glass House” και το “Brick House”. Στο Glass House τοποθέτησε το καθιστικό, ενώ στο Brick House το υπνοδωμάτιο. Το πρώτο είναι κατασκευασμένο από γυαλί, έχει ελεύθερη επίπλωση και είναι γενικότερα ανοικτό στην εξωτερικότητα. Το δεύτερο, είναι ένας τούβλινος χωρίς ανοίγματα όγκος, που επιτρέπει την ελεύθερη κίνηση των ερωτικών συντρόφων του Φίλιπ. Ο Τζόνσον με το Glass House ανέτρεψε στερεότυπα που ήθελαν το σπίτι ως κουτί. Εισήγαγε ελεύθερο χώρο ανάμεσα στους δυο όγκους, διάνοιξε την κατοικία στην εξωτερικότητα και τοποθέτησε το υπνοδωμάτιο σε απόσταση από την ελεγχόμενη εσωτερικότητα του σπιτιού-κουτί.
Εξωτερικοί σύνδεσμοι
Κατηγορία:Αμερικανοί αρχιτέκτονες
Κυβέρνηση Δημήτριου Βάλβη 1886
Η Κυβέρνηση Δημήτριου Βάλβη 1886 (Απρίλιος - Μάιος 1886) ήταν βραχύβια κυβέρνηση του Ελληνικού κράτους. Διαδέχτηκε την προηγούμενη Κυβέρνηση του Θεόδωρου Δηλιγιάννη, αφού αυτή κατέρρευσε μετά την παραίτηση του πρωθυπουργού και την απώλεια της πλειοψηφίας των βουλευτών. Ο αρχηγός της αντιπολίτευσης δε, Χαρίλαος Τρικούπης αρνήθηκε να αναλάβει την πρωθυπουργία χωρίς την μεσολάβηση  εκλογών.